ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018813
ขอความช่วยเหลือแก้ไขปัญหาเสียงดังรบกวนจากการก่อสร้างอาคารเกินเวลาที่กำหนด บริเวณ คอนโดมิเนียม โครงการ ....อยู่ระหว่างซอยอ่อนนุช 66 กับซอยอ่อนนุช 68 แขวงอ่อนนุช เขตสวนหลวง กรุงเทพมหานคร จุดสังเกต อยู่ใกล้กับที่ทำการไปรษณีย์ สาขาอ่อนนุช เนื่องจากทางโครงการ.....เคยแจ้งไว้ว่าจะมีการก่อสร้างอาคารจนถึงเวลา 18.00 น. แต่เมื่อประมาณ 2 เดือนที่ผ่านมาพบว่ามีการก่อสร้างเกินเวลาที่กำหนดทุกวัน ประสบปัญหามาเป็นระยะเวลาประมาณ 1-2 เดือน ล่าสุดวันที่ 6 พฤษภาคม 2566 พบว่ามีการก่อสร้างอาคารจนถึงเวลา 21.30 น. ซึ่งส่งเสียงดังรบกวนในช่วงเวลาพักผ่อน ทำให้ผู้ร้องและประชาชนที่อยู่ใกล้เคียงจำนวนหลายคนได้รับความเดือดร้อน (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata